laion/Wikipedia-Exotic huggingface dataset:
הנגאובר 3: חוזרים לווגאס

הנגאובר 3: חוזרים לווגאס הוא סרט קומדיה אמריקאי משנת 2013, סרט המשך לבדרך לחתונה עוצרים בבנגקוק. הסרט אשר בוים על ידי טוד פיליפס הוא האחרון בטרילוגיית סרטי "הנגאובר". הסרט היה שובר קופות כאשר הצליח להכניס כ-362 מיליון דולר ברחבי העולם. כוכבי הסרט הראשיים הם בראדלי קופר, אד הלמס, וזאק גליפיאנאקיס אליהם מצטרפים השחקנים ג'ייסון ברתה וקן ג'ונג, ג'ון גודמן, ג'פרי טמבור, התר גראהם, ג'יימי צ'אנג, מייק אפס ומליסה מקארת'י. הסרט יצא לאקרנים בעולם ב-23 במאי 2013 ובישראל יצא ב-30 במאי 2013. אחר סיום המשבר של אלן בעקבות מות אביו שנפטר מהתקף לב, הצטרפו אליו להרפתקה חדשה בלאס וגאס חבריו הטובים ביותר. אך עד מהרה, אלן פיל וסטו מגלים כי דאג נעלם, ומסתבר כי נחטף ומוחזק בידי גנגסטר מזדקן וזועם בשם מרשל (ג'ון גודמן) שרוצה להרוג את לסלי צ'או על כך שגנב ממנו מטיל זהב בשווי 42 מיליון דולר. לכן, נאלצים פיל, אלן וסטו לעזור לצ'או להשיג את המטיל כמה שיותר מהר כדי להציל את חברם דאג ולברוח מפני מרשל. בראדלי קופר בתור פיל ונק. אד הלמס בתור סטו פרייס. זאק גליפיאנאקיס בתור אלן גרנר. ג'סטין ברתה בתור דאג בילינגס. קן ג'ונג בתור לסלי צ'או. ג'ון גודמן בתור מרשל, הנבל הראשי בסרט. ג'פרי טמבור בתור סיד גרנר, אביו של אלן שנפטר מהתקף לב. התר גראהם בתור ג'ייד. סשה באריז בתור טרייסי בילינגס. ג'יימי צ'אנג בתור לורן פרייס, אשתו של סטו. ג'יליאן ויגמן בתור סטפני ונק. מייק אפס בתור דאג השחור. מליסה מקארתי בתור קאסי, מוכרת במרכול שאלן מתאהב בה. בחודש מאי 2011, ימים לפני השחרור של בדרך הסרט השני בטרילוגיה, הבמאי טוד פיליפס אמר כי "כבר יש תוכניות לסרט שלישי אבל אין תסריט או תאריך התחלה". ב-10 בספטמבר 2012 החלו הצילומים בלוס אנג'לס, קליפורניה, ב-8 באוקטובר 2012 הצילומים עברו לנוגלס, אריזונה. בסוף חודש אוקטובר, עברה הפקת הצילומים ללאס וגאס לשבועות ספורים. את המוזיקה המקורית של הסרט כתב והלחין כריסטוף בק, אך הפסקול המקורי של הסרט, ששילב מוזיקה של מגוון אמנים, שוחרר ב-21 במאי 2013. אתר האינטרנט הרשמי של הנגאובר 3: חוזרים לווגאס (באנגלית) "הנגאובר 3: חוזרים לווגאס", במסד הנתונים הקולנועיים IMDb (באנגלית) "הנגאובר 3: חוזרים לווגאס", באתר נטפליקס "הנגאובר 3: חוזרים לווגאס", באתר AllMovie (באנגלית) "הנגאובר 3: חוזרים לווגאס", באתר Rotten Tomatoes (באנגלית) "הנגאובר 3: חוזרים לווגאס", באתר Box Office Mojo (באנגלית) "הנגאובר 3: חוזרים לווגאס", באתר Metacritic (באנגלית) "הנגאובר 3: חוזרים לווגאס", במסד הנתונים הקולנועיים KinoPoisk (ברוסית) אורי קליין, “הנגאובר 3” - לא עוצרים בזמן, באתר הארץ, 10 ביוני 2013
ברוס גרינווד

סטיוארט ברוס גרינווד (באנגלית: Stuart Bruce Greenwood; נולד ב-12 באוגוסט 1956) שחקן קולנוע ומוזיקאי קנדי. הוא מוכר בין היתר בזכות סרטיו "סטארטרק" ו-"האויב בתוכנו - סטארטרק", שם שיחק בתפקיד הדמות כריסטופר פייק. גרינווד נולד בקוויבק, קנדה. בן למרי סילביה, אשר עבדה כאחות, וליו ג'ון גרינווד, גאופיזקאי ומרצה באוניברסיטת פרינסטון. הוא נשוי לסוזן דוולין ומתגורר בלוס אנג'לס. גרינווד ידוע בתפקידיו בסרטים "סטארטרק", "אני, רובוט", "טרומן קפוטה", "שְמוֹנָה, מתחת לאפס" ו-"הטיסה". בנוסף הוא מדבב את Overlord במשחק Call of Duty: Modern Warfare 3. הוא שיחק בסרטים "אקזוטיקה", "המתיקות שאחרי" בבימויו של אטום אגויאן ואשר זכו בין היתר בפרסי ג'יני. הוא זכה ב-1995 ב-Gemini Awards בפרס "שחקן האורח הטוב ביותר בסדרת טלוויזיה", ב-2001 זכה בפרס סטלייט בקטגוריית "שחקן המשנה הטוב ביותר" וב-2009 ב-Boston Society of Film Critics Awards. בשנת 2013 שיחק לצד קולין פירת' וריס וית'רספון בסרט הפשע "קשר שטני" של הבמאי אטום אגויאן. בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן. מקום אחר (1988-1986) ג'ון מסינסינטי (2007) הנהר (2012) סיפור פשע אמריקאי (2016) המתמחה (2018-הווה) שומר אחי (2020) נפילת בית אשר (2023) מדיה וקבצים בנושא ברוס גרינווד בוויקישיתוף ברוס גרינווד, ברשת החברתית אינסטגרם ברוס גרינווד, במסד הנתונים הקולנועיים IMDb (באנגלית) ברוס גרינווד, באתר "אידיבי", מאגר הידע העברי לקולנוע ישראלי ועולמי ברוס גרינווד, באתר AllMovie (באנגלית) ברוס גרינווד, באתר Rotten Tomatoes (באנגלית) ברוס גרינווד, במסד הנתונים הקולנועיים KinoPoisk (ברוסית) ברוס גרינווד, באתר Last.fm (באנגלית) ברוס גרינווד, באתר MusicBrainz (באנגלית) ברוס גרינווד, באתר Discogs (באנגלית) ברוס גרינווד, באתר SecondHandSongs
הקשת הגעשית של האנטילים הקטנים

הקשת הגעשית של האנטילים הקטנים היא קשת איים המהווה את הגבול המזרחי של הלוח הקריבי, לוח טקטוני השוכן מתחת לים הקריבי. הקשת היא תוצר טיפוסי של אזור הפחתה. הקרום האוקייני של הלוח הדרום-אמריקאי נע מערבה ועובר הפחתה בקצב של 2 ס"מ בשנה מתחת ללוח הקריבי. ההפחתה יצרה את קשת האיים של האנטילים הקטנים - שרשרת מתפתלת של איים געשיים שאורכה כ-850 קילומטרים, בין פוארטו ריקו לוונצואלה. רדיוס הקשת מוערך ב-450 קילומטרים. בחלקה הדרומי של הקשת, בין מרטיניק לגרנדה, כוללת קשת האיים שני טורים מקבילים קרובים של הרי געש, כשהטור המזרחי נבנה בתקופת האאוקן. ממרטיניק צפונה מתפצלים שני טורים של הרי געש. השלוחה המזרחית היא של הרי געש רדומים שנבנו מהאאוקן ועד אמצע אוליגוקן והיא עוברת דרך האי מארי גאלאנט ועד לאי סומבררו. השלוחה המערבית שעליה נמצא גם האי מונטסראט ממשיכה דרך הרי מצולה עד כ-100 קילומטרים צפונית מערבית לאי סאבא. הקשת הגעשית כוללת שבעה עשר הרי געש פעילים. בין הרי הגעש הידועים השוכנים בקשת האיים של האנטילים הקטנים נמצאים: לה סופרייר (La Soufrière) בסנט וינסנט, לה סופרייר (La Soufrière) בגוואדלופ, סופרייר הילס במונטסראט, פלה במרטיניק, והפיטונס בסנט לוסיה. הר הגעש הדרומי ביותר הוא קיק אם ג'ני (Kick-'em-Jenny) הר הגעש תת-ימי כ-8 קילומטרים צפונית לאי גרנדה, הר הגעש הפעיל ביותר באנטילים הקטנים והיחיד שהוא תת-ימי. הקרום הימי העובר הפחתה מתחת ללוח הקריבי מחולק לשלושה חלקים עיקריים הנבדלים בכיוונם ובנטייתם. מונטסראט למשל שוכן מעל החלק הצפוני. עובי הלוח הקריבי באזור זה הוא כ-30 קילומטרים ועובי הלוח המופחת הוא כ-130 קילומטרים. המגע ביניהם יוצר אזור בניוף בזווית נטייה שבין 50° ל-60°. האי מונטסראט הוא קצה עליון של מבנה געשי שקוטרו בבסיס בין 25 ל-30 קילומטרים והוא משתרע מעומק של 900-700 מטרים מתחת לפני הים ועד כקילומטר מעל פני הים (פסגת סופרייר הילס). משערים כי הר הגעש החל להיבנות במיוקן, כאשר הציר המרכזי של קשת האיים נדד מערבה, אם כי הסלעים העתיקים ביותר המצויים על פני השטח הם מהפליוקן (לפני כ-2.6 מיליון שנים), ורובם צעירים יותר, מתקופת הפליסטוקן. The Lesser Antilles island arc The Lesser Antilles Island Arc: Structure and Geodynamic Evolution The Lesser Antilles volcanic chain: a study in arc magmatism Subduction and Volcanic Arc B. Peter Kokelaar, The eruption of Soufrière Hills volcano, Montserrat, from 1995 to 1999 Mount Pelee
באנדה

האם התכוונתם ל... ג'ויס באנדה – נשיאת מלאווי הייסטינגס באנדה – נשיא מלאווי הראשון (אין קשר משפחתי) רופיה באנדה – נשיא זמביה בנדה
לימוני

האם התכוונתם ל... לימוני (ארדש) (אנ') – קומונה במחוז ארדש, רון-אלפ, צרפת צמחים "לימוניים" אקליפטוס לימוני – מין בסוג אקליפטוס, המסוגל להגיע עד לגובה של 50 מטרים ברוש לימוני (ברוש גדול-פירות) – מין ברוש שמוצאו בקליפורניה, הנפוץ כעץ נוי בגינון בישראל גרניום לימוני (פלרגוניום ריחני) – מין של פלרגוניום ממשפחת הגרנאים בעל שימושים רבים בעלי חיים "לימוניים" כריש לימוני – מין של כריש כריש לימוני חרמשי – מין כריש הקרוב לכריש הלימוני נחליאלי לימוני – מין במשפחת הנחליאליים אישים יהושע לימוני – זמר ומוזיקאי ישראלי, אחיה של כנרת לימוני כנרת לימוני – שחקנית ומוזיקאית ישראלית. אחותו של יהושע לימוני
רסלר

רסלר (resler; בגרמנית: Rößler, Roehsler) הוא שם משפחה. האם התכוונתם ל... אובה רסלר – כדורגלן גרמני יהודה רסלר – עורך דין ישראלי יוהאן קרל רסלר (גר') – צייר בארוק אוסטרי בראשית המאה ה-18 תהילה רסלר – רקדנית, כוריאוגרפית ומורה. מחלוצות המחול המודרני בארץ ישראל
דמסקי

דמסקי הוא שם משפחה. האם התכוונתם ל... אהרן דמסקי – חוקר ומרצה לתולדות ישראל איסר דניאלוביץ' (איזי) דמסקי - (שם הלידה של קירק דאגלס), שחקן קולנוע יהודי-אמריקאי נעם דמסקי – יוצר ומפיק סרטים תיעודיים ישראלי; בנו של אהרן דמסקי
הייד

הייד (Hyde) הוא שם משפחה. האם התכוונתם ל... אדוארד הייד, הרוזן השלישי מקלרנדון – אציל, פוליטיקאי וקצין צבא אנגלי שכיהן כמושל ניו יורק וכמושל ניו ג'רזי בראשית המאה ה-18 אורסון הייד – מנהיג מורמוני במאה ה-19 אן הייד – רעייתו הראשונה של ג'יימס, דוכס יורק, לימים ג'יימס השני מלך אנגליה דאגלס הייד – חוקר השפה האירית, ומדינאי אירי. כיהן כנשיא אירלנד הראשון דייוויד הייד פירס – שחקן קולנוע וטלוויזיה אמריקני ויליאם הייד וולאסטון – כימאי ופיזיקאי אנגלי
טורטורו

טורטורו (Turturro) היא משפחת שחקנים אמריקאית. האם התכוונתם ל... ג'ון טורטורו – שחקן אמריקני איידה טורטורו – שחקנית אמריקאית, אחייניתו של ג'ון טורטורו ניקולס טורטורו (אנ') – שחקן אמריקאי, אחיו של ג'ון טורטורו
עלייתה של ג'ופיטר

עלייתה של ג'ופיטר (באנגלית: Jupiter Ascending) הוא סרט קולנוע מסוגת מדע בדיוני-פנטזיה-הרפתקה שנכתב ובוים בידי לאנה ולילי וצ'אוסקי. הסרט יצא לאקרנים בפברואר 2015 ומככבים בו מילה קוניס, צ'נינג טייטום, אדי רדמיין, דאגלס בות' ושון בין. ג'ופיטר ג'ונס נולדה תחת שמי הלילה עם סימנים שחזו לה עתיד מזהיר. עכשיו, כשגדלה, היא חולמת על הכוכבים, אבל מתעוררת לתוך מציאות קרה של עבודות ניקיון וחוסר הצלחה. רק כשמגיע קיין, איש צבא לשעבר מהונדס גנטית, רק אז גורלה מתחיל להתגלות לפניה. החתימה הגנטית שלה מסמנת שהיא דור חדש לירושה יוצאת דופן שנותנת לה את הכוח לשנות את האיזון של היקום. צ'נינג טייטום בתפקיד קיין וייס, איש צבא לשעבר מהונדס גנטית. קיין נושא פגם גנטי. הוא חצי לבקן ונושא דנ"א משולב של אדם וזאב. בעל חוש ריח מפותח המאפשר לו לעקוב אחר גנים דרך היקום. מילה קוניס בתפקיד ג'ופיטר ג'ונס, שוערת חסרת ישע ומזל שנולדה בכדור הארץ, אך מסתבר כי היא נושאת מבנה גנטי המשייך אותה למלוכה וליורשת העצר לשלטון על כדור הארץ. אדי רדמיין בתפקיד באלם אברסאקס, חייזר משבט מלוכה שמשפחתו קשורה בעבותות עם עסקים בין כוכבים והוא סוחר בשיקוי נעורים. הוא הבן הבכור לבני משפחת אברסאקס והאנטאגוניסט הראשי של הסרט בשל רצונו לכבוש את כדור הארץ לעצמו. דאגלס בות' בתפקיד טיטוס אברסאקס, אחיו של באלם. שון בין בתפקיד סטינגר. משמש למורה דרכו של קיין וייס. בעל דנ"א של דבורה, דבר המאפיין את תכונותיו כאישיות בעל חזון מיוחד, מהירות, כנפיים וחוש נאמנות גבוה. בעבר היה איש צבא, כאשר קיין הסתבך הוא התייצב לצדו ובשל כך כנפיו הוסרו והוא גורש לכדור הארץ. מאז חי חיים שלווים בכדור הארץ עם בתו. שארלוט בומון בתפקיד בתו של אפיני. טאפנס מידלטון בתפקיד קאליק אברסאקס, אחותו של באלם. דייוויד אג'לה בתפקיד איביס, מנהיגת ציידי סייבר הרודפים את קיין וג'ופיטר. אולג נסובין בתפקיד זנו ונסה קירבי בתפקיד קתרין טרי גיליאם בתפקיד אורח אדוארד הוג בתפקיד צ'יקניירי נייט (תחבולות לילה) ניקי אמוקה-בירד בתפקיד דיומיקה טסינג מריה דויל קנדי בתפקיד אלכסה, אמא של ג'ופיטר כריסטינה קול בתפקיד ג'מה צ'טרג'י את המוזיקה לסרט הלחין וכתב מייקל ג'אקינו. אתר האינטרנט הרשמי של עלייתה של ג'ופיטר (באנגלית) עלייתה של ג'ופיטר, ברשת החברתית אקס (טוויטר) "עלייתה של ג'ופיטר", במסד הנתונים הקולנועיים IMDb (באנגלית) "עלייתה של ג'ופיטר", באתר נטפליקס "עלייתה של ג'ופיטר", באתר AllMovie (באנגלית) "עלייתה של ג'ופיטר", באתר Rotten Tomatoes (באנגלית) "עלייתה של ג'ופיטר", באתר Box Office Mojo (באנגלית) "עלייתה של ג'ופיטר", באתר Metacritic (באנגלית) "עלייתה של ג'ופיטר", תסריט הסרט באתר Scripts.com (באנגלית) "עלייתה של ג'ופיטר", במסד הנתונים הקולנועיים KinoPoisk (ברוסית) אורון שמיר, עכבר העיר אונליין, "עלייתה של ג'ופיטר": מחזירים עטרה ליושנה, באתר הארץ, 5 בפברואר 2015 ארז דבורה, "עלייתה של ג'ופיטר": נפילתה של הפקת ענק, באתר ynet, 6 בפברואר 2015 דורון פישלר‏, אסון אינטר-גלקטי: "עלייתה של ג'ופיטר" הוא פשע קולנועי, באתר וואלה, 9 בפברואר 2015 "עלייתה של ג'ופיטר", במסד הנתונים Box Office Mojo (באנגלית)
סופלה שוקולד

האם התכוונתם ל... סופלה – תפיחה, מאכל על בסיס קצף ביצים אפוי שמקורו בצרפת. עוגת שוקולד מותך – קינוח שוקולד מהמטבח האמריקאי, מכונה בישראל בטעות "סופלה שוקולד"
PEGIDA

פטריוטים אירופאים נגד האיסלמיזציה של המערב (גרמנית: Patriotische Europäer gegen die Islamisierung des Abendlandes), בקיצור PEGIDA או Pegida, הוא ארגון פוליטי גרמני שנוסד בעיר דרזדן באוקטובר 2014. הארגון מארגן הפגנות שבועיות נגד מה שהוא מכנה אסלאמיזציה של העולם המערבי, בקריאה לחקיקה מגבילה יותר במדיניות ההגירה הגרמנית. למול פעילות הארגון נוצרה תופעה הולכת וגדלה של הפגנות-נגד בכל רחבי גרמניה, עד כי בינואר 2015 מספר מפגיני הנגד עלה על מספר המפגינים ב-PEGIDA. פוליטיקאים גרמנים, אנשי דת, ומנהיגי תעשייה האשימו את PEGIDA בקסנופוביה ואסלאמופוביה. ארגון PEGIDA נוסד באוקטובר 2014 על ידי לוץ בכמן(אנ') המנהל סוכנות יחסי ציבור בדרזדן. בכמן קיבל את ההשראה להקמת הארגון אחרי שהיה עד להפגנה של תומכי מפלגת הפועלים של כורדיסטן (PKK) ב-10 באוקטובר 2014 בדרזדן. ביום שלמחרת הוא הקים קבוצה בפייסבוק הנקראת "Patriotische Europäer Gegen die Islamisierung des Abendlandes" ("אירופאים פטריוטים נגד האיסלמיזציה של המערב") אשר בתחילה הייתה מכוונת בעיקר נגד משלוחי הנשק ל-PKK. מספר ימים קודם קבוצה של מוסלמים, כנראה סלפים, תקפו באכזריות תומכי PKK אשר התאספו אחרי הפגנה כנגד המדינה האסלאמית. באותו יום יזידים ומוסלמים צ'צ'נים התעמתו באלימות בעיר סל שבגרמניה. ב-26 באוקטובר אורגנה הפגנה על ידי תנועה המתקראת "חוליגנים נגד סלפים", מתוך 5,000 המפגינים שהופיעו לפחות 400 פעילי ימין קיצוניים התפרעו במרכז העיר קלן. מדיה וקבצים בנושא PEGIDA בוויקישיתוף Connolly, Kate (15 December 2014). "Estimated 15,000 people join ‘pinstriped Nazis’ on march in Dresden" on march in Dresden". The Guardian. Retrieved 4 January 2015. ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
בשר נא

בשר נא (על פי ההלכה בשר חי) הוא כל רקמת שריר מן החי המשמשת למאכל מבלי שתעבור עיבוד כלשהו, מלבד חיתוך או קיצוץ. בשר נא משמש במגוון של מאכלים, המפורסמים שבהם הם סטייק טרטר וסושי. בשר נא חייב להיאכל טרי מאוד, שאם לא כן רבה הסכנה לקלקול. בשל כך, צריכת מאכלי בשר נא הייתה נדירה יחסית לאורך ההיסטוריה, בשל הסיכון הגדול להימצאות פתוגניות באוכל. יחד עם זאת, אצל האינואיטים אכילת בשר נא הייתה נפוצה, ככל הנראה בשל טמפרטורת הסביבה הנמוכה שמונעת את קלקול הבשר. גם במטבח היפני נפוצים מאוד מאכלי בשר נא - כולם מדגים או פירות ים. כיום צריכת הבשר הנא בטוחה יחסית, בשל קיומם של אמצעי קירור מודרניים ותנאים סניטריים נאותים, אך גם אמצעים אלו אינם מונעים לחלוטין את הסכנה שבצריכת בשר נא. ענבל קליין, ‏נא להכיר, באתר גלובס, 12 ביולי 2007 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
השפעות קצרות טווח של אלכוהול

השפעות קצרות טווח של אלכוהול שנצרך בשתיית משקה אלכוהולי, מדורגות מירידה ברמת החרדה וביכולת המוטורית במינונים נמוכים, ועד לאיבוד הכרה, אמנזיה אנטרוגרדית, וקריסה של מערכת העצבים המרכזית במינונים גבוהים יותר. קרום התא חדיר מאוד לאלכוהול, וכאשר אלכוהול נמצא בזרם הדם הוא עלול לחדור כמעט לכל תא בגוף. ריכוז האלכוהול בדם נקבע באמצעות המדד blood alcohol content או BAC (-תוכן אלכוהול בדם). הכמות והנסיבות גורמות חלק גדול בהיקף השכרות; לדוגמה, אכילת ארוחה כבדה לפני צריכת אלכוהול גורמת שהאלכוהול ייקלט לאט יותר. גם התייבשות מהווה מרכיב חשוב, בעיקר בגרימת היקף החמרמורת. לאחר שתייה מוגזמת, האדם עלול להגיע לאיבוד הכרה, וברמות צריכה קיצוניות אף להרעלת אלכוהול ולמוות. ריכוז אלכוהול של 0.40% בדם יהרוג חצי מקבוצת נבדקים. אלכוהול עלול גם לגרום למוות בעקיפין, על ידי חנק מקיא. אלכוהול עלול להחמיר בעיות שינה באופן משמעותי. לריכוזים שונים של אלכוהול בדם ישנן השפעות שונות על גוף האדם. להלן רשימה של תופעות נפוצות של אלכוהול בגוף, בהתאם לריכוז האלכוהול בדם (BAC). עם זאת, הסבילות משתנה מאדם לאדם, ואנשים שונים יגיבו בצורה שונה לאותו מינון. לכן, אחוזי ה-BAC הם הערכה, ומשמשים לצורכי המחשה: אלכוהול בהיריון Horowitz M, Maddox A, Bochner M, et al. (August 1989). "Relationships between gastric emptying of solid and caloric liquid meals and alcohol absorption". Am. J. Physiol. 257 (2 Pt 1): G291–8 Alcohol Awareness Page
ערן סורוקה

ערן סורוקה (נולד ב-12 באפריל 1981) הוא פרשן ומגיש בערוץ הספורט ומנהל שיווק מוצר בחברת WSC Sports. בעבר היה ראש מחלקת הרדיו של חדשות 10, העורך הראשי של אתר nana10 ומנהל מחלקת השיווק בחברת הבינה השיחתית AI Research. סורוקה נולד וגדל בחולון ולמד בכיתת המחוננים של תיכון אילון בעיר. עוד במהלך לימודיו התיכונים, בגיל 15, הצטרף למדור הספורט של "מעריב" ככתב וסטטיסטיקאי. את שירותו הצבאי עשה בגלי צה"ל, שם שימש כעורך חדשות וכתב ספורט ואקטואליה. עם שחרורו מהצבא, שב ל"מעריב", תחילה כעורך עמודים ובהמשך כסגן עורך מדור הספורט. בשנת 2008 נשלח מטעם העיתון לסקר את אולימפיאדת בייג'ינג. ב-2012 מונה לעורך מדור הספורט של "מעריב". ב-2013 עבר לערוץ 10, עת מונה לראש מחלקת החדשות של אתר האינטרנט "nana10" ובהמשך קיבל לידיו גם את ניהול מחלקת הרדיו של הערוץ ואת עריכת האתר כולו. לצד תפקידי העריכה והניהול המשיך סורוקה לסקר את ענף הכדורסל ומשמש פרשן של ליגת ה-NBA. בעבר היה חלק מצוות תוכנית הרדיו "צעד וחצי" ששודרה בגלי צה"ל, ובעשור השני של המאה ה-21, הוא משמש כפרשן ומגיש בשידורי ה-NBA של ערוץ הספורט. הוא גם מגיש בפודקאסט עושים NBA. סורוקה בעל תואר ראשון בתקשורת ומדע המדינה ותואר שני בהצטיינות בתקשורת פוליטית מאוניברסיטת תל אביב. בוגר תוכנית המנהיגות של מחלקת המדינה האמריקאית. בשנת 2020 מונה למנהל מחלקת השיווק בחברת הבינה השיחתית AI Research, בראשות יקי דוניץ. בשנת 2024 החל לעבוד בחברת WSC Sports כמנהל שיווק מוצר. נשוי ואב לבת ולבן. ערן סורוקה, ברשת החברתית פייסבוק ערן סורוקה, ברשת החברתית אקס (טוויטר) ערן סורוקה, ברשת החברתית אינסטגרם הפודקאסט עושים NBA, בשירות הזרמת המוזיקה "ספוטיפיי" אהוד כהנים, עורך ספורט מעריב: "אם העיתון ייסגר נצא מכאן בלי חיוך, בלי עבודה, אבל עם יושרה עיתונאית", באתר Forbes נגה רוזנפרב, מנהל שיווק ביום ופרשן NBA בלילה, באתר גבעתיים פלוס כתבות של ערן סורוקה, באתר ערוץ הספורט אלכסנדר כץ, במקום ערן סורוקה: גיל ויטל מונה לראש מחלקת האינטרנט ב'חדשות 10', באתר אייס, 21 בפברואר 2016
דוב ים צפוני

דוב ים צפוני (שם מדעי: Callorhinus ursinus) הוא מין של דוב ים גדול החי בצפון האוקיינוס השקט והחופים הקרובים אליו. זהו דוב הים היחיד שלא שייך לסוג דוב ים אלא לסוג היחידי Callorhinus. תפוצתו של דוב הים משתרעת מיפן עד חצי האי באחה שבקליפורניה בדרום וכן בים אוחוצק וים ברינג. הלהקות הגדולות ביותר נמצאים באי פריבולוט (שזכה לכינוי "אי אריות הים") שבמזרח ים ברינג באלסקה, שם נמצאים 1.1 מיליון פרטים. להקות גדולות נוספות נמצאות באיי קומנדור, גם בים ברינג אך ליד רוסיה שם 200-250 אלף פרטים, באיים ליד חופי סחלין וליד האיים הקוריליים. הם נצפו דרומה יותר בחופי יפן וקוריאה במזרח ובקולומביה הבריטית עד לקליפורניה במערב. אך הם בסכנת הכחדה, עקב ציד אינטנסיבי בעבר ובהווה לצורך תעשיית פרוות. כיום הם מוגנים בהרבה מקומות, אך עדיין ניצודים בכמה מדינות ומספרם פוחת. אורכם של דובי הים 2.1 מ' ומשקלם 270 ק"ג, כשהנקבות שוקלות בערך 50 ק"ג ואורכם 1.5 מ'. הזכרים גדולים ומוצקים בהרבה מהנקבות, ויש להם צוואר עבה, רעמה שעירה וגסה, פה קטן יחסית אך ניבים חזקים ואוזניים בולטות מהפרווה. רגליהם האחוריות גדולות מרגליהם הקדמיות מעט. פרוותם השעירה של דובי הים היא בצבעי כסוף-אפור כהה עד שחור-פחם ויכולה להיות בצבע אדמדם אטו חום כהה. הרעמה של הזכר בצבע אפור כהה או צהבהב והגורים שחורים. דובי הים הם טורפים אופורטוניסטים הניזונים בעיקר מדגי אוקיינוס ומדיונונים. הטרף שלהם כולל דגים בקלאים, הרינג, פנסאים, טרוטנית, מקרל ודיונונים. הם עצמם נטרפים על ידי קטלן, עמלץ לבן והקטנים נטרפים גם על ידי שועלי שלג ואפילו אריות ים שטלר רעבים במיוחד, אף על פי שבהרבה מקרים הם חולקים יחד אותם מושבות רבייה. הגורים מתים הרבה גם עקב מחלות ועקב רעב כשהאימהות עוזבות אותם בשביל לאכול. מדיה וקבצים בנושא דוב ים צפוני בוויקישיתוף דוב ים צפוני, באתר ITIS (באנגלית) דוב ים צפוני, באתר NCBI (באנגלית) דוב ים צפוני, באתר Animal Diversity Web (באנגלית) דוב ים צפוני, בבסיס הנתונים ARKive (באנגלית) דוב ים צפוני, באתר GBIF (באנגלית) דוב ים צפוני באתר הרשימה האדומה של IUCN
מצפה זי"ו

מצפה זי"ו (מכונה גם "גבעת האנטנה") הוא נקודת תצפית ואנדרטה לזכרם של שני מאבטחים ישראלים, יהודה בן יוסף ויואב דורון, שנהרגו ב-13 במרץ 2003 בתקרית הריגת המאבטחים בדרום הר חברון, לאחר שזוהו בטעות כמחבלים. האתר נמצא במקום בו נהרגו השניים, כ-10 קילומטרים דרומית לקריית ארבע, סמוך לפני חבר. במקום מתקיימות תפילות שחרית כותיקין בימי שישי קבועות. השם "מצפה זי"ו" הוא ראשי תיבות של "זכרון יהודה ויואב". המצפה הוקם כתגובה לפיגוע הירי בצומת זיף, בו נרצחו בני הזוג יוסי וחני דיקשטיין, ילדם שובאל דיקשטיין, וסמ"ר אלעזר ליבוביץ'. הוחלט להקים סמוך למקום הפיגוע ישוב קבע ואף הוצבה במקום אנטנת תקשורת, עליה שמרו יהודה בן יוסף ויואב דורון. בעבר היה באזור מאחז, שיצר רצף יחסי בין בית חגי לפני חבר. האתר כולל סככת תצפית ומקומות ישיבה. מהמצפה נשקף נוף פנורמי של האזור, כולל מדבר יהודה. אל המצפה מוביל שביל כורכר, שאורכו כ-300 מטר, המתחיל מכביש 356. בראש המצפה הוצבה אנדרטה לזכר ההרוגים. באנדרטה חקוק באבן הכיתוב ”איך נפלו גיבורים מצפה זי"ו לע"נ יהודה בן יוסף ויואב דורון הי"ד” מיד לאחר התקרית הוקם במקום גל-עד לזכר ההרוגים. המצפה עצמו הוקם על ידי משפחות ההרוגים וחבריהם, מועצה אזורית הר חברון ובמימון תורמים. המצפה נחנך ב-13 במרץ 2004, שנה לאחר מותם. מדי שנה נערך במקום, בז' באדר, יום השנה למותם, כנס לזכרם בינואר 2012 חוללה האנדרטה פעמיים. סיור של צה"ל עובר מדי יום ליד האנדרטה, אך הצבא אינו מציב שם עמדה קבועה. מתפללי מצפה זי"ו נרתמו לשיקום חזון דוד מצפה זיו (תמונות ומפה). קלמן ליבסקינד ועמרי אסנהיים, מכת אש, באתר nrg‏, 4 בפברואר 2005 מאחז ועוד מאחז - כך יוצרים בגדה "רצף התיישבות" יהודי, באתר הארץ, 6 בספטמבר 2004 ארץ זוכרת יושביה במלאת 9 שנים להסתלקותו של יהודה בן יוסף הי”ד נקיים לימוד לזכרו יאיר אלטמן, הושחתה אנדרטה לזכר מאבטחים שנורו ע"י צה"ל, באתר ynet, 6 בינואר 2012 האנדרטה לזכרם של יהודה בן יוסף ויואב דורון ז"ל חוללה, 20 בינואר 2012 האנדרטה חוללה: הערבים שברו וגנבו חלקים
תג'ר

תג'ר הוא שם משפחה שמקורו במילה הערבית לסוחר. האם התכוונתם ל... אברהם תג'ר – קולונל יהודי בצבא הבולגרי ליאון תג'ר – פרטיזן יהודי שהצא להורג בבולגריה ב-1941 משה שמואל תג'ר – מ.מ הרב הראשי ליהודי בולגריה בשלהי המאה ה-19 ציונה תג'ר – ציירת ישראלית שמואל טאג'יר – ממייסדי תל אביב, אביה של ציונה תג'ר ניקולא תג'ר – זמר טנור אופראי יהודי תגר
המשוואה ההיפסומטרית

המשוואה ההיפסומטרית, הידועה גם כמשוואת העובי, מקשרת בין יחס לחצים באטמוספירה ובין העובי האקוויוולנטי של שכבה אטמוספירית, תחת ההנחה שהטמפרטורה ושדה הכבידה אחידים. המשוואה נובעת מהמשוואה ההידרוסטטית של גז אידיאלי. המשוואה ההיפסומטרית היא:   h = z 2 − z 1 = R ⋅ T ¯ g ⋅ ln ⁡ ( p 1 p 2 ) {\displaystyle \ h=z_{2}-z_{1}={\frac {R\cdot {\bar {T}}}{g}}\cdot \ln \left({\frac {p_{1}}{p_{2}}}\right)} כאשר במערכת היחידות הבינלאומית:   h {\displaystyle \ h} = עובי השכבה [m]   z {\displaystyle \ z} = הגובה הגאומטרי [m]   R {\displaystyle \ R} = קבוע הגז בעבור אוויר יבש [J/kg K]   T ¯ {\displaystyle \ {\bar {T}}} = טמפרטורה ממוצעת בקלווין [K]   g {\displaystyle \ g} = תאוצת הכובד הסטנדרטית[m/s2]   p {\displaystyle \ p} =לחץ [Pa] במטאורולוגיה, p 1 {\displaystyle p_{1}} ו- p 2 {\displaystyle p_{2}} הם המשטחים האיזובריים (כלומר שווי לחץ). באלטימטריה (מדידת גובה), משמשת הנוסחה לחישוב הלחץ בהינתן גובה בשכבות איזותרמיות (שוות טמפרטורה), בחלקה העליון והתחתון של הסטרטוספירה. מיוונית: ὕψος ‏(hypsos): גובה, ו- μέτρον ‏(metron): מדידה "Hypsometric equation - AMS Glossary". American Meteorological Society. נבדק ב-12 במרץ 2013. {{cite web}}: (עזרה)
הבחירות הכלליות בברזיל (2014)

הבחירות הכלליות בברזיל 2014 התקיימו ב-5 באוקטובר 2014 ובמהלכן נבחרו נשיא, חברי קונגרס, מושלים ומחוקקים במדינות המרכיבות את הפדרציה. מאחר שאף מועמד לנשיאות וכמה מושלים לא קיבלו יותר מ-50% תמיכה בסיבוב הראשון, נערך סיבוב שני ב-26 באוקטובר. בסיבוב הראשון הנשיאה דילמה רוסף קיבלה 41.6% מהקולות, לפני אאסיו נווס שזכה ב-33.6% ומרינה סילבה, שקיבלה 21.3%. רוסף ונווס התמודדו בסיבוב השני, אז זכתה רוסף בכהונה שנייה בפער דחוק, כשזכתה ב-51.6% מקולות הבוחרים, לעומת נווס, שקיבל 48.4%. הנשיאה המכהנת דילמה רוסף ממפלגת הפועלים, האישה הראשונה בברזיל שזכתה בתפקיד, התמודדה על קדנציה נוספת מול 11 מועמדים נוספים, הבולטים שבהם היו אאסיו נווס, סנאטור ממדינת מינאס ז'ראיס שהתמודד מטעם מפלגת הסוציאל-דמוקרטיה, ומרינה סילבה, מהמפלגה הסוציאליסטית. לאחר שאף מהם לא השיג 50% מקולות הבוחרים ב-5 באוקטובר, התקיים סיבוב שני ב-26 בחודש בין רוסף לנווס, שסיימו במקום הראשון והשני בהתאמה. מדיה וקבצים בנושא הבחירות הכלליות בברזיל בוויקישיתוף ערך זה הוא קצרמר בנושא ברזיל ובנושא בחירות. אתם מוזמנים לתרום לוויקיפדיה ולהרחיב אותו.
ג'רמיה קלארק

ג'רמיה קלארק (באנגלית: Jeremiah Clarke; ‏1674 - 1 בדצמבר 1707) היה מלחין אנגלי. ג'רמיה קלארק נולד ב-1674, ככל הנראה בלונדון. הוא היה תלמידו של ג'ון בלואו, בקתדרלת סיינט פול. אחרי סיום לימודיו היה לנגן עוגב ב"קאפלה המלכותית". שיגעון שאחז בו מחמת אהבה נכזבת גרם לקלארק להתאבד ביריה. החליף אותו בתפקידו ויליאם קרופט. כיום זכור קלארק בעיקר בזכות יצירה פופולרית לכלי מקלדת המיוחסת לו, "שיר הלכת של נסיך דנמרק". יצירה זו נודעה יותר בשם "סולו לחצוצרה" ובמשך שנים רבות יוחסה להנרי פרסל. מקורה הוא למעשה באופרה למחצה "נסיכת האי", הפקה מוזיקלית משותפת של קלארק ודניאל פרסל, אחיו הצעיר של הנרי פרסל, ומכאן כנראה הטעות. מוזיקה לצ'מבלו ועוגב מיסות ושאר יצירות דתיות (ביניהן 20 מזמורים וכמה אודות) "שיר הלכת של נסיך דנמרק" מתוך "נסיכת האי", הנודע ברבים בשם "סולו חצוצרה", משנת 1699 בערך. מדיה וקבצים בנושא ג'רמיה קלארק בוויקישיתוף ג'רמיה קלארק, במסד הנתונים הקולנועיים IMDb (באנגלית) ג'רמיה קלארק, באתר AllMusic (באנגלית) ג'רמיה קלארק, באתר MusicBrainz (באנגלית) ג'רמיה קלארק, באתר Discogs (באנגלית) ג'רמיה קלארק, באתר אנציקלופדיה בריטניקה (באנגלית) ג'רמיה קלארק, באתר "Find a Grave" (באנגלית) Easybyte - free easy piano music for Trumpet Voluntary ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.